**Tartalomjegyzék**

**a Zalakaros Város Önkormányzata Képviselőtestületének 2021. június 14-én
hozott határozatokról**

Hat. száma Tartalom

105/2021 Elvi döntés a Látogatóközpont marketing célú megnevezéséről

106/2021 Zalakaros 311/1 hrsz-ú ingatlan bérleti szerződés módosítása

107/ 2021 Karosi Krónika 2021. II. félévi megjelenése

108/2021 102/2021 (V.31.) sz. határozat hatályon kívül helyezése

109/2021 Helyi Esélyegyenlőségi Program áttekintése, szükséges intézkedések
 megtétele

110/2021 Ajánlattételi felhívás, egyszerűsített ajánlatkérés és döntési javaslat 3
 db ikerborház villamos és víz- szennyvíz munkáiról

**Zalakaros Város Önkormányzata Képviselőtestületének 105/2021. (VI.14.) számú határozata:**

Magyarország Kormánya által a 27/2021. (I.29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva:

1. elfogadom a „Zalakaros gyógyhely komplex turisztikai fejlesztése” c. projekt keretében megvalósult rendezvénytér elnevezésével kapcsolatban lezajlott közönségszavazás eredményét.
2. támogatom, hogy az új komplexum és közösségi tér népszerűsítése érdekében a Karos Korzó elnevezés kerüljön elfogadásra.
3. Javaslom és felkérem a „Zalakaros gyógyhely komplex turisztikai fejlesztése” című, GINOP-7.1.9-17-2017-00004 azonosító számú projekt marketingfeladatainak ellátásával megbízott szakmai team-et, hogy az elnevezést marketingnévként használják.
4. jelen határozatomban megfogalmazottak nem minősülnek hivatalos elnevezésnek, annak használata pályázati- és marketingcélok, valamint kampányok végrehajtása során engedélyezett.

Határidő: azonnal

Felelős: Novák Ferenc polgármester

Operatív felelős: Üsztöke Botond Béla, Zalakarosi Turisztikai Egyesület elnöke,

 Ódor László Lajos, Zalakarosi Turisztikai Nonprofit Kft. ügyvezetője,

 Sinkovics Norbert, Zalakarosi Közösségi Ház és Könyvtár igazgatója

Novák Ferenc

polgármester

**Zalakaros Város Önkormányzata Képviselőtestületének 106/2021. (VI.14.) számú határozata:**

Magyarország Kormánya által a 27/2021. (I.29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva:

1. egyetértek Zalakaros Város Önkormányzata, mint Bérbeadó és a Zalakarosi Turisztikai Nonprofit Kft., mint Bérlő között fennálló, 2020. június 9-én kelt bérleti szerződés közös megegyezéssel történő módosításával.
2. figyelemmel a projekt célok teljes körű megvalósítására a bérleti szerződés tárgyát kiegészítem a Zalakaros 311/1 hrsz-ú ingatlan rendezvénytér területével 2021. július 1-től.
3. Bérlő, a kivett Látogatóközpont, kiszolgáló épület és fedett színpad megnevezésű 3,3280 ha nagyságú ingatlanon található rendezvényteret albérletbe, harmadik személynek használatba adhatja rendezvény és vendéglátás célú üzemeltetésére, mely tulajdonosi hozzájárulást jelen polgármesteri határozattal megadottnak kell tekinteni.
4. Felkérem a Zalakarosi Közös Önkormányzati Hivatalt a szerződés-módosítás elkészítésére.
5. A szerződés-módosítást aláírom.

Határidő: azonnal

Felelős: Novák Ferenc, polgármester

Operatív felelős: Dr. Szentgyörgyvölgyi Eszter, jegyző

Novák Ferenc

polgármester

**Zalakaros Város Önkormányzata Képviselőtestületének 107/2021. (VI.14.) számú határozata:**

Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva:

1. elfogadom a Zalai-Téma Kiadói Kft.-val kötendő 1. sz. megbízási szerződés, 2021.07.01.-2021.12.30. határozott időtartamra történő módosítását.
2. a Zalai T-MA Kiadó Kft. nyomtatott sajtótermék tárgyban 2021.07.01.- 2021.12.31. időszakra 1.710.000 Ft+ 5% Áfa, Internetes megjelenés tárgyban 2021.07.01.- 2021.12.31. időszakra 252.000 Ft+ 27 % Áfa, mindösszesen bruttó: 2.115.540 Ft megbízási díjra jogosult.
3. a nyomtatott és online tartalom megjelentetése tárgyú 1. sz. megbízási szerződés- módosítást aláírom.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jegyző

 Horváthné Juhász Barbara pénzügyi osztályvezető – tájékoztatásul a
 költségvetés számára

Novák Ferenc

polgármester

**Zalakaros Város Önkormányzata Képviselőtestületének 108/2021. (VI.14.) számú határozata:**

Magyarország Kormánya által a 27/2021. (I.29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva:

1. elrendelem a 102/2021 (V.31.) sz. határozat hatályon kívül helyezését.
2. egyetértek a szakma indokkal, miszerint a Zalakaros Közös Önkormányzati Hivatal eljárásában szükséges jogi szakvélemény elkészítésének pénzügyi fedezete rendelkezésre áll az intézmény 2021. évi költségvetésében.
3. felkérem a Zalakaros Közös Önkormányzati Hivatalt, hogy a hatályon kívül helyezés adminisztratív átvezetéséről gondoskodjon.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter, jegyző

 Horváthné Juhász Barbara, pénzügyi osztályvezető- tájékoztatásul
 költségvetés számára

 Novák Ferenc
 polgármester

**Zalakaros Város Önkormányzata Képviselőtestületének 109/2021. (VI.14.) számú határozata:**

Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva megállapítom, hogy a 117/2019. (IV.25.) számú határozattal elfogadott Helyi Esélyegyenlőségi Program jogszabály általi kétévente előírt áttekintésének az önkormányzat eleget tett, a Helyi Esélyegyenlőségi Program helyzetelemző részét változatlan formában fenntartom, az intézkedési tervben meghatározott határidők 2024. április 1. napjára módosulnak.

Határidő: azonnal

Felelős: Novák Ferenc polgármester

Operatív felelős: Sárempekné Bakonyi Judit igazgatási ügyintéző

Novák Ferenc
 polgármester

**Zalakaros Város Önkormányzata Képviselőtestületének 110/2021. (VI.14.) számú határozata:**

Magyarország Kormánya által a 27/2021. (I.29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva:

1. Ajánlatkérés érdekében jóváhagyom a jelen előterjesztés mellékletét képező 3 db ikerborház víz- szennyvíz munkái tárgyú ajánlattételi felhívást.
2. Az ajánlattételre felkért vállalkozók körét az alábbiak szerint határozom meg: Vékony Zsolt (8749 Zalakaros, Újfalu. 4.), Sulyok Csaba egyéni vállalkozó (8800 Nagykanizsa Látóhegy 1404/1hrsz),

Gerencsér Tamás (8754 Galambok, Somogyi Béla út 37.)

1. Egyszerűsített ajánlatkérés érdekében jóváhagyom a jelen előterjesztés mellékletét képező 3 db ikerborház villamos munkái tárgyú ajánlattételi felhívást.
2. Az ajánlattételre felkért vállalkozók körét az alábbiak szerint határozom meg: Neumajer Krisztián egyéni vállalkozó (8827 Zalaszentjakab Petőfi u. 72.), Elektro Info Bt. (8800 Nagykanizsa, Lazsnak u.18. Kovács László ügyvezető,) Kulcsár Csongor egyéni vállalkozó (8749 Zalakaros, Hegyalja u.55.).
3. Az 1. és 3. pont szerinti felhívások bírálati szempontját a legkedvezőbb vállalási ár elve szerint határozom meg.
4. Felkérem a Zalakarosi Közös Önkormányzati Hivatalt, hogy a kivitelezéshez kapcsolódó feladatok elvégzésére az ajánlattételi felhívások kerüljenek kiküldésre.
5. Felkérem a Zalakarosi Közös Önkormányzati Hivatalt, hogy az 1. és 3. pont szerinti eljárásban határidőben beérkezett, érvényes ajánlatok közül a legkedvezőbb vállalási árat adó, nyertes ajánlattevő megbízását, illetve a szerződéskötést készítse elő.
6. A 7. pont szerint nyertes ajánlattevőt megbízom, illetve a szerződést megkötöm.

Határidő: azonnal

Felelős: Novák Ferenc polgármester

Operatív felelős: Bognár Ottó Péter településüzemeltetési, hatósági és közbiztonsági referens

 Novák Ferenc
 polgármester